આયુષી અને અનુષી જેમ-જેમ મોટી થતી જાય છે તેમ-તેમ તેમના સ્વભાવ, હાઇટ વગેરેમાં થોડોક ફરક આવતો જાય છે એમ કહીને રમીલાબહેન ઉમેરે છે, ‘મોટી આયુષી કરતાં નાની અનુષી જન્મી ત્યારે જ થોડીક હેલ્ધી હતી અને તેની હાઇટ આયુષી કરતાં થોડીક વધારે છે. ભણવામાં આમ તો બન્ને સરખી જ છે. ક્યારેક બે-ત્રણ ટકાનો ફરક પડે છે. આયુષી હાઇપર સ્વભાવની છે. તેને સ્કૂલેથી આવ્યા પછી તરત જ ભણવા જોઈએ અને તેને ફરસાણ બહુ ભાવે છે, જ્યારે અનુષી રમતિયાળ છે અને ટેન્શન વગર ભણે તેમ જ તેને મીઠાઈ બહુ ભાવે છે.’